אלי שאלתיאל

אלי שאלתיאל (נולד ב-1945) הוא היסטוריון, סופר ועיתונאי ישראלי. שאלתיאל נולד בתל אביב להורים שעלו מסלוניקי, ולו אח ואחות. למד בבית הספר העממי "ביאליק" ולאחר מכן במגמה ריאלית בעירוני ז' ביפו. את שירותו הצבאי עשה בנח"ל. סיים תואר ראשון בהיסטוריה כללית ולימודים רוסיים ותואר שני בהיסטוריה באוניברסיטה העברית בירושלים. כתב את עבודת הדוקטור שלו באוניברסיטת תל אביב בהנחייתם של אניטה שפירא ומיכאל קונפינו. עבודת הדוקטורט שעסקה ב"זקן מנהריים" הלא הוא פנחס רוטנברג ומפעל החשמל שהקים בישראל. הדוקטורט עובד לספר "פנחס רוטנברג" שיצא בשני חלקים בהוצאת עם עובד וספרית אפקים בשנת 1990. בשנת 2000 פרסם את החלק הראשון (מתוך שניים) בביוגרפיה של ח"כ ד"ר משה סנה, המתמקדת בשנותיו הראשונות 1909–1948, אף הוא בהוצאת עם עובד. הרצה באוניברסיטה העברית, באוניברסיטת סטנפורד ובאוניברסיטת תל אביב. כיום מרצה להיסטוריה במכללת ספיר. מאמצע שנות ה-70 כותב מאמרים מדעיים, ספרותיים וביקורתיים בכתבי עת שונים ובעיתונות היומית והאינטרנטית, כדוגמת "הארץ" ו"עמדה". ב-1970 החל לעבוד בספריית עם עובד. תחילה היה עוזרו של העורך אהוביה מלכין ובשנת 1987 מונה לעורך הראשי של מדור "ספריית אופקים" – סדרת ספרי העיון בהוצאת הספרים עם עובד שהחלה לצאת לאור בנובמבר 1969. בשנת 2023 פרש לגמלאות ואת מקומו כעורך הראשי של מדור "ספריית אופקים" ירש ד"ר אבי שילון. שאלתיאל מתגורר בתל אביב. ב-1974 התאלמן משיה, אם בנו. נשוי לעיתונאית כרמית גיא ואביו של אורי שאלתיאל. 1985–1986 - עמית הרצל, מטעם האוניברסיטה העברית בירושלים 1987 - פרס יעקב טלמון לתלמידי דוקטורט מצטיינים פנחס רוטנברג: עלייתו ונפילתו של 'איש חזק' בארץ ישראל, 1942–1879, תל אביב: עם עובד, 1990.(הספר בקטלוג ULI) תמיד במרי: משה סנה – 1909–1948, א, תל אביב: עם עובד, 2000 (הספר בקטלוג ULI). פרקים בתולדות ירושלים בזמן החדש, ספר זיכרון ליעקב הרצוג, ירושלים: יד יצחק בן-צבי ומשרד הביטחון, 1981.(הספר בקטלוג ULI) יהודים בתנועות מהפכניות: קובץ מאמרים, ירושלים: מרכז זלמן שזר, 1982 (הספר בקטלוג ULI). מילון פונטנה למחשבה מודרנית, תל אביב: עם עובד, 1987.(הספר בקטלוג ULI) המאה העשרים, היסטוריה מצולמת, תל אביב: עם עובד, 1990 (הספר בקטלוג ULI). דוד בן-גוריון ראש הממשלה הראשון מבחר תעודות (1963-1947), (סדרת הנצחה לזכרם של נשיאי ישראל וראשי ממשלותיה) ימימה רוזנטל, גנזך המדינה, תשנ"ז. (הספר בקטלוג ULI) אירופה המהוללת והמקוללת: מסה על יהודים, ישראלים, אירופה ותרבות המערב / מאת יעקב שביט, יהודה ריינהרץ. תל אביב: עם עובד, תשס"ו 2006 (הספר בקטלוג ULI). אישיות ושלטון:מעצביה ומהרסיה של אירופה המודרנית. איאן קרשו.מאנגלית יוסי מילוא. עורך הסדרה. אבי שילון. עריכה אלי שאלתיאל. עם-עובד.ספריית אופקים.תשפ'ד, 2024. המהפכה הרוסית מלנין עד סטלין, 1917–1929, אדוארד ה' קאר, תל אביב: עם עובד, 1982 (הספר בקטלוג ULI). רשימת המאמרים של אלי שאלתיאל באתר רמב"י הספרים של אלי שאלתיאל, באתר "סימניה" רשימת הפרסומים של אלי שאלתיאל, בקטלוג הספרייה הלאומית עופר אדרת, אלי שאלתיאל: "כשפירסמתי את 'אוריינטליזם' של אדוארד סעיד אמרו שאני חבר באש"ף", באתר הארץ, 17 בינואר 2023 אלי שאלתיאל, דף שער בספרייה הלאומית מפרי עטו: הכישרון המופלא של הבריטים להפוך תבוסה לניצחון מיתולוגי, באתר הארץ, 10 באפריל 2007 מר סטנלי, אני מניח, באתר הארץ, 24 במרץ 2009 היסטוריה: בלפור פינת רוטשילד, באתר הארץ, 13 באוקטובר 2010 להפריד את האיש מפועלו, באתר הארץ, 17 באוגוסט 2011 אלי שאלתיאל, סעודת מלכים: ספר חדש חושף את "הסיפור האמיתי" של בית המלוכה בריטי, באתר הארץ, 23 בפברואר 2011. ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.